Natrij-hidroksid

Natrij-hidroksid (poznat i kao kaustična soda, soda, natron-soda) jeste bijeli higroskopni prah sa hemijskom formulom NaOH. U vodi se rastvara razvijajući toplotu te dajući jaku bazu sa pH 14 pri koncentraciji od 1 mol/l. S ugljik dioksidom iz zraka reagira i daje natrij-hidrogenkarbonat te se zbog toga mora skladištiti u zatvorenim spremnicima. Da bi se spriječilo da se natrij-hidroksid veže s vlagom iz zraka, skladišti se zajedno sa sredstvima za isušivanje. Kao jaka baza, istiskuje slabe baze iz njihovih soli.

Svjetska proizvodnja sode 2001. godine iznosila je oko 46 miliona tona.

 Dobijanje 
 Reakcijom natrij-karbonata s kalcij-hidroksidom (kaustifikacija) dobija se soda i kalcij-karbonat:

Slabo rastvorivi kalcij-karbonat isfiltrira se te u filtratu ostaje dobro rastvorivi natrij-hidroksid.

 Elektrolizom vodene otopine natrij-hlorida (NaCl):

 Reakcijom natrija s vodom

 U reakciji između acetona i natrij-hipohlorita kao međuprodukt

 Upotreba 
 Proizvodnja raznih sapuna
 Proizvodnja raznih boja i lakova
 Proizvodnja celuloze iz drveta
 Za finu obradu (merceriziranje) pamuka
 Za pročišćavanje masnoća, ulja i nafte
 U obradi boksita i proizvodnji aluminija
 U sintezi mravlje kiseline

Kategorija:Baze
Kategorija:Hemijsko inženjerstvo
Kategorija:Aditivi sa E-brojem